**Szerzői útmutató**

**A közlemény kötelező elemei**

* *közlemény címe (angol és magyar nyelven minden esetben);*
* *szerző(k) neve;*
* *szerző(k) tudományos fokozata, munkahelye, munkaköre (beosztása), e-mail címe, ORCID-azonosítója.* (ORCID-információ és -regisztráció: <http://openaccess.mtak.hu/index.php/kiadoknak/orcid> illetve <https://orcid.org/register>);
* *rövid összefoglaló (Abstract) (8–10 sor, amely röviden ismerteti a cikk főbb eredményeit és következtetéseit (angol és magyar nyelven minden esetben);*
* *kulcsszavak (Keywords) (4–5 db) (angol és magyar nyelven minden esetben);*
* *illusztrációk és táblázatok pontos (!) forrása;*
* *a közlemény végén a következtetések önálló fejezetben;*
* *felhasznált (csak a hivatkozott) irodalom.*

**Általános tudnivalók**

A folyóirat kizárólag máshol még meg nem jelent, első közlésű cikkeket, tanulmányokat jelentet meg. (Abban az esetben sem fogadja a szerkesztőség a kéziratot, ha az már *más nyelven megjelent* egyéb periodikában. A közlemény terjedelme legfeljebb kb. 40 000 karakter, azaz 1 szerzői ív lehet.

A kézirat beküldése a szerkesztőségnek, azaz a feltöltése az Open Journal System (OJS-) rendszerbe:

<http://journals.uni-nke.hu/> kiválasztva a megfelelő folyóiratot.

**Címrendszer**

A közlemény a fő- és alcímen kívül legfeljebb *három címfokozatot* tartalmazzon. Kérjük a szerzőket, hogy minden fejezetnek a tartalmára jellemző címet adjanak. Amennyiben a cikkben másik fejezetre is hivatkoznak, akkor indokolt (lehet) a fejezetcímeket számozással megjelölni. Egyébként ez nem feltétlenül szükséges.

**Ábrák, táblázatok, illusztrációk**

* az ábrák és magyarázataik legyenek egyszerűek, áttekinthetők;
* a szerkesztőség csak cikk nyelvével azonos nyelvű illusztrációt fogad el;
* az illusztrációkat a szövegben helyezzék el a megfelelő helyen;
* az ábrákat magas felbontású (min. 300 dpi vagy nagyobb) kivitelben, jpg, png vagy bmp formátumban külön fájlokban is kérjük csatolni;
* amennyiben a szerző nem saját illusztrációit (kép, ábra, térkép, táblázat stb.) használ, akkor fel kell tüntetni azok *pontos forrását (szó szerinti idézésként!)*. A szerző feladata és felelőssége, hogy kiderítse a copyright tulajdonosát, és amennyiben az nem szabad felhasználású, engedélyt szerezzen a közléshez.
* matematikai képlet szerepeltetése esetén kérjük a *MathType* használatát.

**Hivatkozások ‒ felhasznált irodalom (IEEE-rendszer)**

A műszaki tudományos életben elfogadott, szabványos irodalmi hivatkozást az Institute for Electrical and Electronics Engineers (IEEE) által elfogadott formátumot kérjük alkalmazni. Bővebben:

<https://pitt.libguides.com/citationhelp/ieee>

Javasoljuk az MS Word hivatkozáskezelőt alkalmazni. (***Hivatkozások/Irodalmi és irodalomjegyzék/Stílus*** menüben az „IEEE”-t kiválasztani, és a forrásokat, a hivatkozási jegyzéket ennek felhasználásával megadni.

A Word online súgója az irodalmi hivatkozások létrehozásáról és kezeléséről:

<https://support.office.com/hu-hu/article/irodalomjegyzék-készítése-az-idézetek-és-a-hivatkozások-létrehozása-17686589-4824-4940-9c69-342c289fa2a5?ui=hu-HU&rs=hu-HU&ad=HU>